钦定古今图书集成/明伦汇编/闺媛典/第331卷 > 余楚继室陈氏
## 钦定古今图书集成/明伦汇编/闺媛典/第331卷 > 余楚继室陈氏

按《建阳县志》：陈氏，北洛人。适余楚为继室，生子翼，三
岁而楚卒。楚有前室子二，陈悉举其产畀之，曰：“彼无
母，勿以此为争也。”翼十五，使游学四方，戒之曰：“往尽
汝志，无以我贫为念。”翼在外十五年，登进士，归拜其
母。陈穷窭，几无以自存，母子对泣，闾巷聚观，咸嘉叹
之。卒年七十八。王荆公志其墓。